
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Έγκριση Π.Μ.Σ. του τμήματος Πολιτικών Μηχανικών 
του Α.Π.Θ. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Του άρθρου 11 παρ. 2 του Ν. 2083/1992 «Εκσυγχρονι¬ 
σμός της Ανώτατης Εκπαίδευσης». 

β) Του άρθρου 29Ατου Ν. 1558/85, όπως αυτό τροποποιή¬ 
θηκε με το άρθρο 27 του Ν. 2081/92 (Α' 154). 

2. Το γεγονός ότι, από τις διατάξεις της απόφασης αυτής 
δεν προκαλείται δαπάνη σε βάρος του κρατικού προϋπολογι¬ 
σμού, αποφασίζουμε: 

Εγκρίνουμε από το ακαδημαϊκό έτος 1994-95 τη λειτουρ¬ 
γία του Π.Μ.Σ. του Τμήματος Πολιτικών Μηχανικών του 
Α.Π.Θ., το οποίο κατάρτισε η Γενική Συνέλευση Ειδικής Σύν¬ 
θεσης του παραπάνω τμήματος στη Συνεδρίαση της αρ. 4/ 
1,3.1994 και ενέκρινε η Σύγκλητος Ειδικής Σύνθεσης στη Συ¬ 
νεδρίαση της αρ. 7/30.3.1994 και το οποίο έχει ως εξής: 

Αρθρο 1 

Γενικές διατάξεις 

1. Το Τμήμα Πολιτικών Μηχανικών (ΤΠΜ) της Πολυτεχνικής 
Σχολής του ΑΠΘ οργανώνει και λειτουργεί Πρόγραμμα Μετα¬ 
πτυχιακών Σπουδών (ΠΜΣ) από το ακαδημαϊκό έτος 1994- 
95. Η κατάρτιση του ΠΜΣ, το οποίο περιγράφεται στα επό¬ 
μενα άρθρα, έγινε σύμφωνα με την ισχύουσα νομοθεσία και 
ειδικότερα σύμφωνα με τις διατάξεις των άρθρων 10 ως και 
12 του Ν. 2083/1992. Κατά συνέπεια η οργάνωση και λει¬ 
τουργία του ΠΜΣ στο ΤΠΜ διέπεται αποκλειστικά από την 
ισχύουσα νομοθεσία και την παρούσα απόφαση. 


Άρθρο 2 

Αντικείμενο - Σκοπός 

1. Η ραγδαία εξέλιξη της επιστήμης του Πολιτικού Μηχανι¬ 
κού κατά τις δύο δεκαετίες και η διαφαινόμενη προοπτική της 
περαιτέρω ανάπτυξής της στο άμεσο μέλλον δημιουργεί την 
ανάγκη μιας δυναμικής παρέμβασης από μέρους του ΤΠΜ 
στη διαδικασία παραγωγής νέων γνώσεων και τεχνολογιών. 
Μια πρώτη απόδειξη της ανταπόκρισης του Τμήματος στη συ¬ 
γκεκριμένη πρόκληση είναι το μεγάλο εύρος του γνωστικού 
αντικειμένου και των ερευνητικών πεδίων που καλύπτουν σή¬ 
μερα οι τέσσερις Τομείς του (Τομέας Επιστήμης και Τεχνολο- 
γίας των Κατασκευών, Τομέας Υδραυλικής και Τεχνικής Πε¬ 
ριβάλλοντος, Τομέας Γεωτεχνικής Μηχανικής και Τομέας Συ¬ 
γκοινωνιών και Οργάνωσης). Κατά συνέπεια, αντικείμενο του 
ΠΜΣ είναι η συντονισμένη οργάνωση και ανάπτυξη των πολ¬ 
λών συναφών ερευνητικών κατευθύνσεων και ειδικότερα αυ¬ 
τών που αφορούν σε τομείς υψηλής προτεραιότητας για τη 
χώρα μας. 

2. Η σκοπιμότητα του ΠΜΣ προκύπτει από τους εξής επιμέ- 
ρους στόχους του: 

α) Ανάπτυξη των ερευνητικών εκείνων περιοχών που σχετί¬ 
ζονται άμεσα με την τεχνολογική, οικονομική και κοινωνική 
εξέλιξη της χώρας. Τ α αποτελέσματα των ερευνητικών εργα¬ 
σιών αλλά και η ενασχόληση των νέων επιστημόνων σ’ αυτές 
μέσω του ΠΜΣ θα συνεισφέρουν ιδιαίτερα στη βελτίωση τόσο 
του επιστημονικού δυναμικού όσο και της σχετικής υποδομής 
της χώρας. 

β) Εξασφάλιση της συντονισμένης εξειδίκευσης σε τομείς 
βασικής και εφαρμοσμένης έρευνας των πτυχιούχων του 
Τμήματος, που ήδη στις προπτυχιακές τους σπουδές παρα¬ 
κολουθούν παρόμοια μαθήματα. 

γ) Εναρμόνιση με τα προγράμματα μεταπτυχιακών σπου¬ 
δών που παρέχονται από ομοταγή ιδρύματα της χώρας και του 
εξωτερικού. Η λειτουργία του ΠΜΣ θα αναβαθμίσει το κύρος 
και την ανταγωνιστικότητα του ΤΠΜ στην παγκόσμια επιστη¬ 
μονική κοινότητα. 

Άρθρο 3 

Μεταπτυχιακοί Τίτλοι 

Το ΠΜΣ του ΤΠΜ οδηγεί στην απονομή διδακτορικού δι¬ 
πλώματος που αποτελεί τον μοναδικό μεταπτυχιακό τίτλο του 
Τμήματος. Ο τίτλος του Διδάκτορα του ΤΠΜ πιστοποιείται με 
ειδική περγαμηνή που χορηγείται από το Τμήμα 

Άρθρο 4 

Κατηγορίες Πτυχιούχων 

1. Στο ΠΜΣ του ΤΠΜ μπορούν να εισαχθουν, ως Μεταπτυ¬ 
χιακοί Φοιτητές (ΜΦ), διπλωματούχοι μηχανικοί καθώς και 
πτυχιούχοι άλλων πανεπιστημιακών σχολών της ημεδαπής και 
αλλοδαπής (4ετούς ή δετούς φοίτησηςι. υπό την προϋπό¬ 
θεση συνάφειας του γνωστικού αντικειμένου των προπτυχια¬ 
κών τους σπουδών με επιστημονική - ερευνητική περιοχή του 
ΠΜΣ του ΤΠΜ 

2. Ανάλογα με τον τίτλο των προπτυχιακών τους σπουδών 
οι ΜΦ διακρίνονται σε δύο κατηγοριές: 

α) Διπλωματούχοι Πολιτικοί Μηχανικοί (ΔΠΜ) ομοταγών 
ανώτατων εκπαιδευτικών ιδρυμάτων της ημεδαπής και αλλο¬ 
δαπής. Σε ότι αφορά τα ιδρύματα της αλλοδαπής, η ισοτιμία 
των διπλωμάτων γενικά των μηχανικών αλλά και των πτυχίων 
των λοιπών πτυχιούχων, που καθορίζεται από την ισχύουσα 
ελληνική νομοθεσία, είναι δεσμευτική για την αποδοχή των 
αντίστοιχων τίτλων σπουδών. 

β) Λοιποί Μηχανικοί και Πτυχιούχοι (ΛΜΠ), δηλαδή διπλω¬ 
ματούχοι μηχανικοί άλλων κλάδων και άλλοι πτυχιούχοι ομο¬ 
ταγών ανώτατων εκπαιδευτικών ιδρυμάτων της ημεδαπής και 
αλλοδαπής, υπό την προϋπόθεση της συνάφειας που αναφέ- 
ρεται στην παρ. 1 του παρόντος άρθρου. 

Αρθρο 5 

Χρονική διάρκεια 

1. Η ελάχιστη χρονική διάρκεια του ΠΜΣ ορίζεται σε έξι 
εξάμηνα και για τις δύο κατηγορίες μεταπτυχιακών φοιτητών 
της παρ. 2 του άρθρου 4. Η μέγιστη χρονική διάρκεια του 
ΠΜΣ, που ολοκληρώνεται με την υποβολή της διδακτορικής 
διατριβής, ορίζεται σε δώδεκα εξάμηνα. 

2. Στην παραπάνω μέγιστη διάρκεια μπορεί να δοθεί παρά¬ 
ταση μόνο σε εξαιρετικές περιπτώσεις και μετά από αιτιολο¬ 
γημένη εισήγηση της Τριμελούς Συμβουλευτικής Επιτροπής 
(ΤΣΕ) και ειδική απόφαση της Γενικής Συνέλευσης Ειδικής 
Σύνθεσης (ΓΣΕΣ) του ΤΠΜ. 

3. Ως ημερομηνία έναρξης υπολογισμού της χρονικής διάρ¬ 
κειας, που αναφέρεται στην παρ. 1 του παρόντος άρθρου, θε¬ 
ωρείται αυτή της συγκρότησης της αρμόδιας ΤΣΕ. 

4. Το ΠΜΣ περιλαμβάνει τις συστηματικές σπουδές και την 

εκπόνηση της ερευνητικής εργασίας, που καταλήγει στη συγ¬ 
γραφή μιας πρωτότυπης διατριβής, της διδακτορικής διατρι¬ 
βής. , . 

5. Οι συστηματικές σπουδές αφορούν στην παρακολού¬ 
θηση και την επιτυχή εξέταση σε μαθήματα του προπτυχια¬ 
κού (για την κατηγορία ΛΜΠ των ΜΦ) και του μεταπτυχιακού 
προγράμματος σπουδών του ΤΠΜ (και για τις κατηγορίες των 
ΜΦ). Η φάση των συστηματικών σπουδών αποσκοπεί στο να 
προσφέρει στον ΜΦ τις απαραίτητες γνώσεις και εμπειρίες 
για την υποστήριξη της ερευνητικής του εργασίας που θα 
ακολουθήσει. Παράλληλα, η επιτυχής ολοκλήρωση των συ¬ 
στηματικών σπουδών αποτελεί εγγύηση για την επιστημονική 
ωριμότητα και την εν γένει ικανότητα του ΜΦ για την εκπό¬ 
νηση πρωτότυπης εργασίας. 

6. Ο αριθμός των μαθημάτων που συνθέτουν τη φάση των 
συστηματικών σπουδών ορίζεται κατά κατηγορία ΜΦ ως 
εξής: 

α) ΔΠΜ: Τέσσερα εξαμηνιαία μεταπτυχιακά μαθήματα. Ο 
υποψήφιος οφείλει να ολοκληρώσει την παρακολούθηση των 
μαθημάτων αυτών μέσα στα πρώτα εξάμηνα των μεταπτυχια¬ 
κών του σπουδών. 

β) ΛΜΠ: Οκτώ εξαμηνιαία μαθήματα και συγκεκριμένα τέσ¬ 
σερα μαθήματα από το προπτυχιακό πρόγραμμα σπουδών και 
τέσσερα μεταπτυχιακά μαθήματα. Ο υποψήφιος οφείλει να 
ολοκληρώσει την παρακολούθηση των μαθημάτων αυτών 
μέσα στα πρώτα εξάμηνα των μεταπτυχιακών του σπου¬ 
δών. 

γ) Σε ειδικές περιπτώσεις, όπου τεκμηριωμένα αποδεικνύ- 
εται ότι ΜΦ της κατηγορίας ΛΜΠ έχει παρακολουθήσει με 
επιτυχία στις προπτυχιακές του σπουδές επαρκή αριθμό συ¬ 
ναφών με το ΠΜΣ του ΤΠΜ μαθημάτων, είναι δυνατά, μετά 
από πρόταση της αντίστοιχης ΤΣΕ και σχετική απόφαση της 
ΓΣΕΣ, να μειωθεί ο αριθμός των απαιτούμενων προπτυχιακών 
μαθημάτων της πιο πάνω περίπτωσης (β) από τέσσερα σε τρία 
ή το πολύ δύο. 

δ) Επίσης στην ειδική περίπτωση κατά την οποία ένας ΜΦ 
κατέχει ήδη μεταπτυχιακό δίπλωμα από ΑΕΙ της χώρας ή αντί¬ 
στοιχο του εξωτερικού, αναγνωρισμένου στην Ελλάδα, και 
εφόσον αποδεικνύεται τεκμηριωμένα ότι στη διάρκεια των 
μεταπτυχιακών του σπουδών για την απόκτηση του υπόψη δι¬ 
πλώματος παρακολούθησε με επιτυχία επαρκή αριθμό μετα¬ 
πτυχιακών μαθημάτων συναφών με αυτά του ΠΜΣ του ΤΠΜ, 
είναι δυνατό, μετά από πρόταση της αντίστοιχης ΤΣΕ και σχε¬ 
τική απόφαση της ΓΣΕΣ, να μειωθεί ο αριθμός των απαιτου- 
μένων μεταπτυχιακών μαθημάτων των πιο πάνω περιπτώ¬ 
σεων (α) και (β) από τέσσερα σε τρία. 


7. Μετά την επιτυχή περάτωση των συστηματικών σπουδών 
του ο ΜΦ αποκτά την ιδιότητα του Υποψηφίου Διδάκτορα 
(ΥΔ) και αρχίζει τυπικά την περίοδο της δεύτερης φάσης του 
ΠΜΣ, που περιλαμβάνει την εκπόνηση της ερενητικής του ερ¬ 
γασίας. Η εργασία αυτή αποβλέπει στη συστηματική διερεύ- 
νηση και στην πρωτότυπη επεξεργασία από το ΥΔ του θέμα¬ 
τος που έχει ορισθεί από την ΤΣΕ. Η διάρκεια της εκπόνησης 
της ερευνητικής εργασίας δεν μπορεί να είναι μικρότερη των 
τεσσάρων εξαμήνων και μεγαλύτερη των εννέα. Τέλος, η 
τρίτη και τελευταία φάση του ΠΜΣ περιλαμβάνει τη συγ¬ 
γραφή της διατριβής, που εκτιμάται ότι απαιτεί χρονική διάρ¬ 
κεια ενός εξαμήνου. 

8. Σύμφωνα με τις προηγούμενες παραγράφους του παρό¬ 
ντος άρθρου η συνολική χρονική διάρκεια του ΠΜΣ κυμαίνε¬ 
ται στο εξής εύρος εξαμήνων: 


Φάση 

Διάρκεια 

Συστηματικές σπουδές 

1-2 

Ερευνητική εργασία 

4-9 

Συγγραφή Διατριβής 

1 

ΣΥΝΟΛΟ 

6-12 


Άρθρο 6 

Μαθήματα Μεταπτυχιακών Σπουδών - 
Ερευνητική Εργασία 

1. Για την κατηγορία ΛΜΠ των ΜΦ, για τους οποίους απαι¬ 
τείται η παρακολούθηση του προπτυχιακών προγράμματος 
σπουδών, τα αντίστοιχα εξαμηνιαία μαθήματα επιλέγονται, με 
υπόδειξη της ΤΣΕ, από ισχύον πρόγραμμα προπτυχιακών 
σπουδών του ΤΠΜ και είναι κατά κανόνα μαθήματα του οι¬ 
κείου Τομέα. Οι ΜΦ παρακολουθούν τα μαθήματα αυτά συγ¬ 
χρόνως με τους προπτυχιακούς φοιτητές, είναι όμως δυνατό 
να διαφοροποιείται η διαδικασία των εξετάσεών τους σ' αυτά. 

2. Τα μεταπτυχιακά μαθήματα καλύπτουν ολοκληρωμένα 
μια γνωστική περιοχή ή αποτελούν εμβάθυνση σε θεωρητι¬ 
κούς ή εφαρμοσμένους κλάδους της επιστήμης του Πολιτι¬ 
κού Μηχανικού. Τα μαθήματα αυτά επιλέγονται από κάθε 
ΜΦ, με υπόδειξη της ΤΣΕ, από κατάλογο, ο οποίος υποβάλ¬ 
λεται κατ’ έτος από τους Τομείς και εγκρίνεται από την ΓΣΕΣ 
του ΤΠΜ. Επίσης κάθε έτος εκδίδεται, με την ευθύνη της Συ¬ 
ντονιστικής Επιστροπής (ΣΕ), οδηγός μεταπτυχιακών σπου¬ 
δών, στον οποίο περιέχεται το αναλυτικό πρόγραμμα διδα¬ 
σκαλίας των μεταπτυχιακών μαθημάτων καθώς και όλες οι 
απαραίτητες πληροφορίες σχετικά με την οργάνωση και λει¬ 
τουργία του ΠΜΣ. 

3. Κάθε μεταπτυχιακό μάθημα έχει διάρκεια ενός ακαδη¬ 
μαϊκού εξαμήνου, δηλαδή δεκατριών εβδομάδων, και αντι¬ 
στοιχεί σε μια διδακτική μονάδα. Ο μέγιστος αριθμός ωρών δι¬ 
δασκαλίας κάθε μαθήματος ανά εβδομάδα είναι πέντε και ο 
ελάχιστος τρεις. Η διδασκαλία μεταπτυχιακού μαθήματος 
μπορεί να έχει τη μορφή από έδρας παραδόσεων, ασκήσεων, 
θεμάτων, εργαστηρίων κλπ. Η κατανομή των μεταπτυχιακών 
μαθημάτων γίνεται στα δύο εξάμηνα κάθε ακαδημαϊκού 
έτους (χειμερινό - θερινό) σύμφωνα με αποφάσεις των οι¬ 
κείων Τομέων. Ακολουθούν ενδεικτικός κατάλογος μεταπτυ¬ 
χιακών μαθημάτων καθώς και συνοπτική περιγραφή των πε¬ 
ριεχομένων τους. 

Κατάλογος Μεταπτυχιακών Μαθημάτων _ 

Κωδικός _ Τίτλος _ 

ΜΠ1 Εφαρμοσμένα Μαθηματικά 
ΜΠ2 Ειδικά θέματα Δομικών Υλικών 

ΜΠ3 Ειδικά θέματα Ανάλυσης Κατασκευών 

ΜΠ4 Ειδικά θέματα Οικοδομικής 

ΜΠ5 Ειδικά θέματα Μεταλλικών Κατασκευών 

ΜΠ6 Ειδικά θέματα Σκυροδέματος 

ΜΠ7 Ανακαίνιση, Επισκευή και Συντήρηση Κατασκευών 
ΜΠ8 Δυναμική των Κατασκευών και Αντισεισμικές Κατα¬ 
σκευές 

ΜΠ9 Εφαρμογές της Πληροφορικής σε θέματα Κατα¬ 
σκευών 

ΜΠ10 Μη Γραμμικά Προβλήματα Κατασκευών 
ΜΠ11 Πειραματικές Μέθοδοι στις Κατασκευές - Μετρή¬ 
σεις 

ΜΠ12 Προχωρημένη Υδραυλική 
ΜΠ13 Ειδικά θέματα Υδραυλικών Έργων 
ΜΠ14 Ειδικά Κεφάλαια Διαχείρισης Υδατικών Πόρων 
ΜΠ15 Τεχνική Υδατικών Πόρων 
ΜΠ16 Περιβαλλοντικός Σχεδιασμός 
ΜΠ17 Τεχνική Επεξεργασίας Αποβλήτων 
ΜΠ18 Προχωρημένα θέματα Ακτομηχανικής 
ΜΠ19 Παράκτια Έργα και Έργα Ανοικτής θάλασσας 
ΜΠ20 θεωρητική Εδαφομηχανική - Εδαφοδυναμική 
ΜΠ21 Πειραματική Εδαφομηχανική 
ΜΠ22 θέματα Γεωτεχνικής Μηχανικής 
ΜΠ23 Υπολογιστική Εδαφομηχανική 
ΜΠ24 θεωρητική, Πειραματική και Υπολογιστική Βραχομη- 
χανική 

ΜΠ25 Τεχνική Γεωλογία: Μέθοδοι Εργαστηριακών και Επι- 
τόπου Ερευνών 

ΜΠ26 Μέθοδοι Μέτρησης, Εκτίμησης και Απεικόνισης Πα¬ 
ραμορφώσεων Τεχνικών Έργων 
ΜΠ27 Φωτογραμμετρία - Γεωπληροφοριακά Συστήματα 
και Φωτοερμηνεία - Τηλεπισκόπιση 
ΜΠ28 Επιχειρησιακή Έρευνα 

ΜΠ29 Μελέτη και Διαχείριση Οδικών Έργων και Συγκοινω¬ 
νιακής Υποδομής 

ΜΠ30 Συστήματα και Οργάνωση Μεταφορών 
ΜΠ31 Συγκοινωνιακή Πολιτική και Σχεδιασμός σε Αστικές 
και Υπεραστικές Περιοχές 
ΜΠ32 Βιομηχανική Ψυχολογία 

ΜΠ33 Προγραμματισμός και Σχεδιασμός της Οργάνωσης - 
Ανάπτυξης του Αστικού και Περιφερειακού Χώρου 
ΜΠ34 Ειδικά θέματα Πληροφορικής 

Περιεχόμενα Μεταπτυχιακών Μαθημάτων 
Εφαρμοσμένα Μαθηματικά 

Ειδικά θέματα γραμμικής άλγεβρας. Ειδικά θέματα διαφο¬ 
ρικών εξισώσεων και συστημάτων διαφορικών εξισώσεων. 
Μετασχηματισμοί τύπου ΡουτΙθΓ και ΓερΙεοθ. θέματα μιγαδι- 
κών μεταβλητών. Προσεγγιστικές μέθοδοι επίλυσης διαφορι¬ 
κών εξισώσεων: Ελαχιστοποίηση συναρτησιακών, ελαχιστο- 
ποίηση σφαλμάτων, θέματα θεωρίας και επίλυσης ολοκλη¬ 
ρωτικών εξισώσεων. Διαφορική γεωμετρία, τανυστές. 

Ειδικά θέματα Δομικών Υλικών 
Τεχνολογία σύνθετων υλικών. Ταξινόμηση. Δομή. Συμπερι¬ 
φορά - σύνδεση μικροδομής με μακροσκοπική συμπεριφορά 
υλικού. Μηχανισμού φθοράς - γήρανσης υλικών. Μοντέλα 
κριτηρίων για την εκλογή υλικών. Λειτουργικότητα. Περιβάλ¬ 
λον. Κόστος. Ανθεκτικότητα στον χώρο. Εφαρμογές προηγ¬ 
μένης τεχνολογίας σύνθετων υλικών. 

Ειδικά θέματα Ανάλυσης Κατασκευών 
Μέθοδος πεπερασμένων στοιχείων: Νεώτερες μέθοδοι 
μόρφωσης στοιχείων. Γενικευμένες εργικές προτάσεις, θέ¬ 
ματα διακριτικοποίησης και σύγκλισης της μεθόδου (Ιτ και ρ- 
σύγκλιση). Η μέθοδος των πεπερασμένων στοιχείων για την 
επίλυση μη γραμμικών προβλημάτων. Η μέθοδος των πεπε¬ 
ρασμένων στοιχείων για την επίλυση προβλημάτων της δυνα¬ 
μικής. Μέθοδος συνοριακών στοιχείων: θεωρητικό υπόβα¬ 
θρο. θέματα αριθμητικής υλοποίησης. Εφαρμογές στην ελα- 
στοτατική,ελαστοδυναμική και προβλήματα αλληλεπίδρασης 
εδάφους - κατασκευής, θέματα τρωτότυτας και αξιοπιστίας 
των κατασκευών: Βέλτιστος έλεγχος κατασκευών. Ανάλυση 
ευαισθησίας κατασκευών. Στοχαστική ανάλυση κατα¬ 
σκευών. 

Ειδικά θέματα Οικοδομικής 

θερμοπροστασία των κατασκευών: θερμομονωτικά υλικά. 
Ιδιότητες. Εφαρμογές. Μονοδιάστατη ροή. θερμογέφυρες, 
θερμοπροστασία. Υγροπροστασία των κατασκευών. Αίτια και 
μορφές υγρασίας. Τεχνικές και μέθοδοι αντιμετώπισης των 
προβλημάτων υγρασίας. Διάχυση των υδρατμών. Μέθοδοι 
υπολογισμού. Στεγανωτικά υλικά. Ιδιότητες. Εφαρμογές. 
Ηχοπροστασία των κατασκευών: Ηχητικές πηγές. Επίδραση 


του περιβάλλοντος. Ηχομονωτικά υλικά. Ιδιότητες. Εφαρμο¬ 
γές. Ανεμοπροστασία των κατασκευών: Υπολογισμός της 
επίδρασης του ανέμου. Επίδραση στο εσωτερικό περιβάλλον. 
Σχεδιασμός. Μέτρα προστασίας. Πυροπροστασία των κατα¬ 
σκευών: Η επίδραση της φωτιάς στα δομικά υλικά και γενικό¬ 
τερα στα δομικά στοιχεία του κτιρίου. Απαιτήσεις πυροπρο¬ 
στασίας κτιρίων: Ειδικά κτίρια. Έλεγχος, δοκιμασίες υλικών 
και δομικών στοιχείων στη φωτιά. Δόμηση με βιομηχανικά πα- 
ραγόμενα δομικά στοιχεία και συστήματα: Αρχές εφαρμογής 
στα κτίρια. Επιλογή κατασκευαστικών λύσεων. Ανάπτυξη 
νέων κατασκευαστικών λύσεων. Πληροφοριακά συστήματα 
υλικών και στοιχείων. Εφαρμογές νέων υλικών, τεχνολογιών 
και μεθόδων στη δόμηση. Ενέργεια στο κτίριο: Ενεργειακό 
ισοζύγιο, θερμική άνεση. Κλιματικοί παράγοντες. Δυνατότη¬ 
τες εφαρμογής ενεργητικών και παθητικών συστημάτων στα 
κτίρια. Ενεργητικά συστήματα. Παθητικά ηλιακά συστή¬ 
ματα. 

Ειδικά θέματα Μεταλλικών Κατασκευών 

Καλωδιωτές και αναρτημένες κατασκευές. Προχωρημένες 
μέθοδοι ευστάθειας. Ελαστοπλαστικός υπολογισμός μεταλ¬ 
λικών και συμμίκτων κατασκευών. Ανάλυση της εντατικής κα¬ 
τάστασης των συνδέσεων - Ημιάκαμπτες και εύκαμπτες συν¬ 
δέσεις και επιρροή τους στην εντατική κατάσταση της κατα¬ 
σκευής. Προχωρημένες μέθοδοι μελέτης της συνεργασίας 
στη διεπιφάνεια χάλυβα - σκυροδέματος των συμμίκτων κα¬ 
τασκευών. Κατασκευές από σύνθετα υλικά. Μήτρες μεταλλι¬ 
κές ή μη. Ινες από μέταλλα. Επικολλήσεις και υπολογισμός 
τους. Υπολογισμός φορέων με λεπτότοιχες διατομές ψυχρής 
εξέλασης. Συμπεριφορά των μεταλλικών και συμμίκτων κατα¬ 
σκευών σε σεισμό και κυκλικές φορτίσεις. Έκκεντροι σύνδε¬ 
σμοι. Αξιοπιστία των μεταλλικών κατασκευών. Συμπεριφορά 
των μεταλλικών και συμμίκτων κατασκευών σε υψηλή θερμο¬ 
κρασία. Μελέτη υποθαλάσσιων και υπέργειων μεταλλικών 
αγωγών. 

Ειδικά θέματα Σκυροδέματος 

Καταστατικοί νόμοι σκυροδέματος υπό μονοαξονική ή πο- 
λυαξονική, μονότονη ή ανακυκλιζόμενη φόρτιση μέχρι την 
αστοχία. Χρόνιες παραμορφώσεις (ερπυσμός, συστολή ξή¬ 
ρανσης). Συνάφεια χάλυβα - σκυροδέματος. Ρηγμάτωση και 
εφελκυστική συμβολή στη δυσκαψία. Ζώνες ισχυρής σύνθλι- 
ψης, περισφιγμένο σκυρόδεμα. Διαγράμματα ροπών - καμπυ¬ 
λοτήτων και ικανότητα πλαστικής στροφής. Διεπιφανειακή 
τριβή στο σκυρόδεμα. Δράση βλήτρου. Οριακές καταστάσεις 
αστοχίας φορέων από οπλισμένο σκυρόδεμα υπό μονότονη 
φόρτιση. Μη γραμμικός υπολογισμός γραμμικών και επιφα¬ 
νειακών φορέων από οπλισμένο σκυρόδεμα. Καταστατικοί 
νόμοι και συμπεριφορά φορέων από τοιχοποιία υπό μονότονη 
και ανακυκλιζόμενη φόρτιση. 

Ανακαίνιση, Επισκευή και Συντήρηση Κατασκευών 

Παθολογία του κτιρίου. Διάγνωση βλαβών. Αξιολόγηση υφι¬ 
στάμενης κατάστασης. Προσαρμογή του κτιρίου σε νέες χρή¬ 
σεις και σύγχρονες απαιτήσεις. Απαιτήσεις δομικής φυσικής. 
Κατασκευαστικές λύσεις και δυνατότητες επεμβάσεων βελ¬ 
τίωσης στο κτίριο. Προγραμματισμός - οργάνωση των επεμ¬ 
βάσεων. Τεχνικοοικονομικά στοιχεία. Εφαρμογή νέων υλικών 
και στοιχείων. Διάκριση επισκευής και ενίσχυσης. Υλικά και 
μέθοδοι επεμβάσεων. Βαθμός αποκατάστασης δομικών στοι¬ 
χείων. Βελτιστοποίηση επεμβάσεων αποκατάστασης στον 
φέροντα οργανισμό. Ειδική προσέγγιση για μνημεία και διατη¬ 
ρητέα κτίρια. 

Δυμαμική των Κατασκευών και Αντισεισμικές Κατασκευές 
Ειδικά προβλήματα δυναμικής ανάλυσης πολυορόφων κτι¬ 
ρίων. Δυναμική ανάλυση κατασκευών με χρήση Η/Υ. Μη 
γραμμικός δυναμικός υπολογισμός των κατασκευών. Εφαρ¬ 
μογές της δυναμικής στον αντισεισμικό υπολογισμό των κα¬ 
τασκευών. Συμπεριφορά κατασκευών από οπλισμένο σκυρό¬ 
δεμα υπό δυναμική - σεισμική φόρτιση. Συμπεριφορά των με¬ 
ταλλικών και συμμίκτων κατασκευών σε σεισμό και κυκλικές 
φορτίσεις. Συμπεριφορά κατασκευών από φέρουσα τοιχο¬ 
ποιία υπό δυναμική - σεισμική φόρτιση. Συμπεριφορά επι¬ 
σκευασμένων δομικών στοιχείων. 

Εφαρμογές της Πληροφορικής σε θέματα Κατασκευών 

Νεότερες εξελίξεις σε Η/Υ (λειτουργικά συστήματα, δί¬ 
κτυα βάσεις δεδομένων), Νεότερες εξελίξεις λογισμού 
εφαρμογών. Εφαρμογές ΟΑϋ. Προγράμματα ειδικών εφαρ¬ 
μογών. Εφαρμογές τεχνητής νοημοσύνης. Έμπειρα συστή¬ 
ματα. 

Μη Γραμμικά Προβλήματα Κατασκευών 

Μη γραμμική συμπεριφορά υλικού, καταστατικές εξισώ¬ 
σεις. Ελαστοπλαστικός υπολογισμός φορέων. Προβλήματα 
γεωμετρικής μη γραμμικότητας. Ευστάθεια κατασκευών. 
Προβλήματα μη γραμμικών συνοριακών συνθηκών. Εισαγωγή 
στη θραυστομηχανική. Ειδικοί αλγόριθμοι επίλυσης. 

Πειραματικές Μέθοδοι στις Κατασκευές - Μετρήσεις 

Εισαγωγή στη χρήσή φυσικών ομοιωμάτων. Αρχές θεωρίας 
ομοιότητας. Πεδία τάσεων και παραμορφώσεων. Προσδιο- 
ριοσμός εσωτερικών δυνάμεων. Ελαστικά και ανελαστικά 
ομοιώματα. Υλικά και τεχνικές κατασκευής. Συστήματα προ¬ 
σομοίωσης της φόρτισης - πλαίσια αντίδρασης. Στατικές 
φορτίσεις και εργαστηριακές τεχνικές. Η παράμετρος του 
χρόνου (δυναμικές ή σεισμικές φορτίσεις). Συστήματα φόρ¬ 
τισης με ανάδραση πληροφορίας. Συστήματα ενοργάνωσης - 
αισθητήρια μέτρησης των μηχανικών παραμέτρων. Ηλεκτρικά 
ανάλογα και χρήση τους στην πειραματική μηχανική. Έμμε¬ 
σες (μη καταστροφικές) μέθοδοι μέτρησης, θερμική συμπε¬ 
ριφορά κτιρίων και μέτρηση μεγεθών θερμοκρασίας, υγρα¬ 
σίας, αερισμού, ηλιακής ακτινοβολίας και συντελεστών θερ- 
μοπερατότητας και αεροπερατότητας - εντοπισμός θερμο¬ 
γεφυρών. Καταγραφή των μετρήσεων - οπτική περιγραφή, 
χρήση των Η/Υ στη διαχείρηση των μετρήσεων. Ακρίβεια και 
βαθμός εμπιστοσύνης των πειραματικών μετρήσεων. Ανά¬ 
λυση της πειραματικά μετρημένης συμπεριφοράς σε διάφορα 
πεδία, χρήση γραφικών μεθόδων. Εφαρμογές - συγκρίσεις 
με αντίστοιχες αναλυτικές ή αριθμητικές επιλύσεις. 

Προχωρημένη Υδραυλική 

Μη μόνιμες ροές: Δυναμικά και κινηματικά κύματα. Προώ¬ 
θηση πλημμύρας. Υδραυλικό πλήγμα. Ταλαντώσεις μάζας. 
Ρεύματα πυκνότητας. Φαινόμενα ανάμιξης: Στοχαστικά ομοι¬ 
ώματα τύρβης. Συντελεστές συσχέτισης και τυρβώδης δια- 
σπορά. Εγκάρσια και κατά μήκος ανάμιξη. Διασπορά σε ανε- 
μογενείς ροές Στρωματόδεις ροές, ευστάθεια και τύρβη. 
Ανάλυση επικινδυνότητας: Ανάλυση αξιοπιστίας και ποσοτι- 
κοποίηση της επικινδυνότητας. Διαχείριση της επικινδυνότη- 
τας, εναλλακτικές λύσεις, κριτήρια αποφάσεων, επιλογές. 
Υδρομετρία: Ανεμομετρία θερμού σύρματος και ανεμομετρία 
Ι_Α3ΕΒ. Μετρήσεις ταχυτήτων και πιέσεων. Μεταφορά στε¬ 
ρεών υλών: Διάβρωση αιώρηση, απόθεση φερτών υλών. Με¬ 
ταφορά σε σωλήνες, μετρήσεις και έλεγχος. 

Ειδικά θέματα Υδραυλικών Έργων 

Δίκτυα ύδρευσης και αποχέτευσης: Βελτιστοποίηση σχε- 
διασμού εσωτερικών και εξωτερικών δικτύων. Χωριστικά δί¬ 
κτυα αποχέτευσης. Περιβαλλοντική προστασία. Απώλειες δι¬ 
κτύων, αυτοματισμοί και διαχείρηση δικτύων. Αρδευτικά δί¬ 
κτυα: Οικονομική θεώρηση, διαχείρηση, λειτουργία και συ¬ 
ντήρηση αρδευτικών δικτύων. Κατασκευαστικά στοιχεία. 
Φράγματα, ταμιευτήρες και υδροηλεκτρικά έργα: Τύποι 
φραγμάτων. Σχεδιασμός υδροδυναμικών έργων. Υδραυλικά 
ομοιώματα. Σχεδιασμός ταμιευτήριων, στοχαστική θεώρηση 
εισροών - εκροών. Τύποι και παραδείγματα σχεδιασμού 
υδροηλεκτρικών έργων. Διαχείρηση αντιπλημμυρικών συστη¬ 
μάτων: Εναλλακτικές λύσεις αντιπλημμυρικής προστασίας. 
Εκτίμηση επικινδυνότητας των πλημμυρών. Διευθέτηση πο¬ 
ταμών, χειμάρρων, λεκάνες εκτόνωσης πλημμυρών, λειτουρ¬ 
γία αντιπλημμυρικών ταμιευτήρων. 

Ειδικά Κεφάλαια Διαχείρισης Υδατικών Πόρων 

Ιεραρχική ανάλυση έργων διαχείρισης υδατικών πόρων. 
Μ εθολογίες πρόγνωσης της ζήτησης του νερού για διάφορες 
χρήσεις. Μεθοδολογίες υδρολογικής σύνθεσης και προσο¬ 
μοίωσης. Αρχές και μέθοδοι ολοκληρωμένης διαχείρησης 
υδροσυστημάτων. Οικονομική ανάλυση του σχεδιασμού έρ¬ 
γων εκμετάλλευσης και προστασίας των υδατικών πόρων. Η 
σύγχρονη ελληνική και ευρωπαϊκή νομοθεσία για τη διαχεί¬ 


ρηση και την προστασία των υδατικών πόρων, ανάπτυξη και 
εφαρμογή βάσεων δεδομένων υδρολογικών και υδρογεωλο- 
γικών πληροφοριών. Μεθοδολογίες και τεχνικές ανάπτυξης 
δικτύων σταθμών μέτρησης υδρολογικών και υδρογεωλογι- 
κών πληροφοριών. 

Τεχνική Υδατικών Πόρων 

Σχεδιασμός έργων εκμετάλλευσης και υπόγειων υδατικών 
πόρων: ταμιευτήρες, φράγματα, συστήματα γεωτρήσεων 
κλπ. Σχεδιασμός έργων λύσεων εκμετάλλευσης υδατικών πό¬ 
ρων: τεχνητός εμπλουτισμός υδροφορέων, αφαλάτωση, ανα¬ 
κύκλωση, μεταφορά νερού κλπ. Σχεδιασμός έργων προστα¬ 
σίας υδατικών πόρων. Σχεδιασμός έργων εκμετάλλευσης γε¬ 
ωθερμικής ενέργειας. Αξιολόγηση έργων εκμετάλλευσης 
υδατικών πόρων. Εφαρμογή συστημάτων γεωγραφικών πλη¬ 
ροφοριών στον σχεδίασμά έργων ποσοτικής και ποιοτικής 
διαχείρισης υδατικών πόρων. 

Περιβαλλοντικός Σχεδιασμός 

Οικονομικές παράμετροι διαχείρισης αποβλήτων. Κατα¬ 
γραφή και συστήματα πληροφοριών περιβαλλοντικών παρα¬ 
μέτρων. Ειδικές εφαρμογές αποτίμησης περιβαλλοντικών 
επιπτώσεων. Εφαρμογές ΘΙ3 στον περιβαλλοντικό σχεδία¬ 
σμά και τη διαχείριση υπηρεσιών και πόρων. Εμβάθυνση σε 
μαθηματικές μεθόδους υποστήριξης αποφάσεων. Εφαρμο¬ 
γές ΜΟΡΑ σε σύνθετα προβλήματα περιβαλλοντικού σχεδια- 
σμού. 

Τεχνική Επεξεργασίας Αποβλήτων 

Εμβάθυνση στον σχεδίασμά εγκαταστάσεων επεξεργασίας 
λυμάτων. Τριτοβάθμια επεξεργασία υγρών αποβλήτων. Επε¬ 
ξεργασία λάσπης λυμάτων. Βέλτιστος σχεδιασμός εγκατα¬ 
στάσεων βιομηχανικών αποβλήτων. Καθαρές τεχνολογίες. 
Εμβάθυνση στην κομποστοποίηση και την καύση απορριμά- 
των. Νεώτερες τεχνικές ανακύκλωσης. Αγροτική και ενερ¬ 
γειακή εκμετάλλευση αποβλήτων. 

Προχωρημένα θέματα Ακτομηχανικής 

Εμβάθυνση στη φυσική και ποσοτική ανάλυση μέσω αριθ¬ 
μητικών υπολογιστικών και εργαστηρικών ομοιωμάτων φαινο¬ 
μένων και διεργασιών που αφορούν στην κυματομηχανική (μη 
γραμμικές θεωρίες κυματισμών), την κίνηση φερτών υλών 
(διαβρώσεις - αποθέσεις), την κυκλοφορία και την κίνηση μα¬ 
ζών (ομογενών και στρωματοποιημένων ρευστών), τη διάχυση 
και διασπορά αιωρημάτων και διαλυμάτων, τις υδροδυναμικές 
φορτίσεις και ειδικά προβλήματα της παράκτιας περιοχής και 
της ανοικτής θάλασσας. 

Παράκτια Έργα και Έργα Ανοικτής θάλασσας 

Εφαρμογές των ειδικών γνώσεων του μαθήματος «Προχω¬ 
ρημένα θέματα Ακτομηχανικής» στη μελέτη φαινομένων επι¬ 
χειρησιακού ενδιαφέροντος καθώς και σχεδιασμό και στην 
κατασκευή έργων στην παράκτια περιοχή και στην ανοικτή 
θάλλασα, όπως: α) σταθεροποίηση ακτών, β) αλιευτικά κατα¬ 
φύγια, εμπορικοί και τουριστικοί λιμένες, γ) υποβρύχιοι αγω¬ 
γοί και καλώδια και δ) εξέδρες ανοικτής θάλλασας. 

θεωρητική Εδαφομηχανική - Εδαφοδυναμική 

Τάσεις και παραμορφώσεις στο έδαφος (γενικές σχέσεις 
από θεωρία Ελαστικότητας). Αρχή της ενεργού τάσης στα 
κορεσμένα και ακόρεστα εδάφη. Διαδρομές τάσεων για διά¬ 
φορες εντατικές καταστάσεις. Παραμόρφωση και πίεση του 
νερού των πόρων στο έδαφος σε διάφορες εντατικές κατα¬ 
στάσεις. Κριτήρια θραύσης του εδάφους και επίδραση της 
ενδιάμεσης κύριας τάσης. Στερεοποίηση των εδαφών. Ομοι¬ 
ώματα και θεωρητική προσέγγιση του φαινομένου. Καταστα¬ 
τικοί νόμοι συμπεριφοράς του εδάφους και εφαρμογή τους 
(θετή—οΙαγ ιτιοάθ!). Ακόρεστα εδάφη. Στιφρά εδάφη. Επί¬ 
δραση της ανισοτροπίας των εδαφών στη μηχανική συμπερι¬ 
φορά τους. Επίδραση της ταχύτητας παραμόρφωσης και ερ¬ 
πυσμού στη μηχανική συμπεριφορά του εδάφους. Παραμέ- 
νουσα αντοχή του εδάφους και προοδευτική θραύση. Συμπε¬ 
ριφορά αμμωδών και αργιλικών εδαφών σε ανακυκλιζόμενες 
φορτίσεις υπό καθεστώς ενεργών και ολικών τάσεων.Επιρ¬ 
ροή διαφόρων παραγόντων στην ανακυκλιζόμενη δυναμική 

συμπριφορά εδαφών. Ο ρόλος της πίεσης του νερού των πό¬ 
ρων. Ρευστοποίηση. Διατμητική αντοχή εδαφών υπό ανακυ- 
κλιζόμενες δυναμικές φορτίσεις. Καταστατικοί νόμοι αμμω¬ 
δών και αργιλικών εδαφών σε ανακυκλιζόμενες δυναμικές 
φορτίσεις. 

Πειραματική Εδαφομηχανική 

Εδαφοτεχνικές έρευνες. Σκοπιμότητα, προγραματισμός, 
εκτέλεση και αξιολόγηση των αποτελεσμάτων τους. Εργα¬ 
στηριακοί προσδιορισμοί φυσικών, μηχανικών και δυναμικών 
ιδιοτήτων των εδαφών. Επιτόπου προσδιορισμοί των μηχανι¬ 
κών και δυναμικών ιδιοτήτων των εδαφών. Σεισμικές διασκο- 
πήσεις, δοκιμές 0Γθ55-ίιοΙβ. Τοποθέτηση, πρακολούθηση γε¬ 
ωτεχνικών οργάνων. Υπολογισμοί και αξιολόγηση των αποτε¬ 
λεσμάτων τους. Δοκιμές και έλεγχοι σε ομοιώματα και σε φυ¬ 
σική κλίμακα ειδικών γεωτεχνικών έργων και υλικών. 

θέματα Γεωτεχνικής Μηχανικής 

Επιφανειακές - βαθειές θεμελειώσεις. Ενίσχυση προβλη¬ 
ματικών θεμελιώσεων. Αντιστηρίξεις - εκσκαφές. Ευστάθεια 
πρανών (Κατολισθήσεις, διάβρωση, μέτρα προστασίας). Βελ¬ 
τίωση και σταθεροποίηση προβληματικών εδαφών. Γεωύφά- 
σματα. Περιβαλλοντική γεωτεχνική μηχανική και γεωτεχνολο- 
γία. Υπόγεια έργα (Σχεδιασμός, κατασκευή, μέθοδοι στερέω¬ 
σης, παρακολούθηση). Φράγματα (τύποι φραγμάτων, υλικά, 
σχεδιασμός, τρόπος κατασκευής, έλεγχοι, παρακολούθηση, 
σιμεντενέσεις). Γεωτεχνική σεισμική μηχανική: Σεισμική από¬ 
κριση εδαφικών σχηματισμών. Μικροζωνικές μελέτες. Αντι¬ 
σεισμικός σχεδιασμός γεωτεχνικών έργων. Δυναμική αλληλε¬ 
πίδραση εδάφους - θεμελίωσης - ανωδομής. 

Υπολογιστική Εδαφομηχανική 

Μέθοδος πεπερασμένων στοχείων και προσαρμογή της 
στα προβλήματα της γεωτεχνικής μηχανικής. Καταστατικοί 
νόμοι των γεωυλικών. Εφαρμογές των αριθμητικών μεθόδων 
σε προβλήματα θεμελιώσεων, αντιστηρίξεων, εκσκαφών, χω¬ 
μάτινων κατασκευών. Προβλήματα ευστάθειας με εφαρμογή 
της θεωρίας πλαστικότητας. Αριθμητικές και αναλυτικές μέ¬ 
θοδοι στην εδαφοδυναμική και γεωτεχνική σεισμική μηχα¬ 
νική. θεωρία ταλαντώσεων και κυματομηχανική. 

θεωρητική Πειραματική και Υπολογιστική Βραχομηχανική 

Μηχανική ισοτρόπων και ανισόστροπων υλικών. Ελαστικές 
και ρεολογικές ιδιότητες πετρωμάτων. Κριτήρια αντοχής πε¬ 
τρωμάτων. Νόμοι μηχανικής συμπεριφοράς πετρωμάτων. Κα¬ 
ταστατικά ομοιώματα. Χαρακτηρισμός και μηχανικές ιδιότη¬ 
τες ασυνεχειών, θεωρία ισοδυνάμου συνεχούς μέσου. Μηχα¬ 
νική ασυνεχών μέσων. Καταστατικά ομοιώματα μηχανικής συ¬ 
μπεριφοράς ασυνεχειών. Υδραυλικές ιδιότητες ασυνεχειών. 
Τυποποιημένες εργαστηριακές δοκιμές αντοχής πετρωμά¬ 
των - ασυνεχειών. Ειδικές εργαστηριακές δοκιμές βραχομη- 
χανικής. Προδιαγραφές εκτέλεσης εργαστηριακών δοκιμών 
βραχομηχανικής. Αυτοματοποιημένα συστήματα μετρήσεων 
- καταγραφών δοκιμών. Συμβατικές και πρότυπες επιτόπου 
δοκιμές βραχομηχανικής. θεωρία φυσικών ομοιομάτων και 
πειραματικές διατάξεις. Εφαρμογή αναλυτικών μεθόδων στη 
βραχομηχανική. Στοχαστικές μέθοδοι. Μέθοδοι αριθμητικής 
ανάλυσης στη βραχομηχανική. Μέθοδος διακεκριμένων στοι¬ 
χείων. Τεχνικές εφαρμογές. 

Τεχνική Γεωλογία: Μέθοδοι Εργαστηριακών και Επιτόπου 
Ερευνών 

Σύγχρονες μέθοδοι ποσοτικού χαρακτηρισμού ασυνεχειών. 
Στοχαστική αξιολόγηση μετρήσεων πεδίου. Εργαστηριακός 
προσδορισμός των φυσικών χαρακτηριστικών πετρωμάτων. 
Μέθοδοι ποιοτικής ταξινόμησης των γεωλογικών σχηματι¬ 
σμών Υδρογεωλογικές έρευνες και ποιοτική αξιολόγηση 
υπόγειων νερών. Ειδικές μέθοδοι γεωφυσικών διασκοπή- 
σεων επιφάνειας. Ειδικές μέθοδοι γεωφυσικών διασκοπή- 
σεων σε γεωτρήσεις. Ανάλυση - ερμηνεία - αξιολόγηση εικό¬ 
νων. Σύνταξη χαρτών ειδικών χρήσεων. 

Μέθοδοι Μέτρησης, Εκτίμησης και Απεικόνισης Παραμορ¬ 
φώσεων Τεχνικών Έργων 

Προσδιορισμός μικρομετακινήσεων εδαφών και παραμορ¬ 


φώσεων τεχνικών έργων με το δορυφορικό σύστημα ΘΡδ 
Τρισδιάστατα συστήματα προσδιορισμού παραμορφώσεων. 
Μέθοδοι απεικόνισης αποτελεσμάτων γεωδαιτικών μετρή¬ 
σεων. Μέθοδοι εκτίμησης παραμορφώσεων από γεωδαιτικά 
δεδομένα. Εφαρμογή των γεωγραφικών συστημάτων πληρο¬ 
φοριών για τη μελέτη παραμορφώσεων ενός τεχνικού έργου ή 
μιας περιοχής του εδάφους. 

Φωτογραμμετρία - Γεωπληροφοριακά συστήματα και φωτο¬ 
ερμηνεία - Τηλεπισκόπηση 

Φωτογραμμικές και τηλεσκοπικές μέθοδοι και εξοπλισμός. 
Ταξινόμηση, αξιολόγηση, εξελίξεις. Ο ρόλος της φωτοερμη¬ 
νείας. Γεωπληροφορικά συστήματα. Δεδομένα, εξοπλισμός, 
λογισμικό. Η φωτοερμηνεία, φωτογραμμετρία, τηλεπισκό¬ 
πηση στην απόκτηση και χρησιμοποίηση δεδομένων. Εφαρ¬ 
μογές φωτοερμηνείας, φωτογραμμετρίας, τηλεπισκόπησης, 
γεωπληροφοριακών συστημάτων στη μελέτη θεμάτων: Γεω- 
τεχνικών - καταστροφικών φαινομένων, υδραυλικής, περι¬ 
βάλλοντος (φυσικού - πολιτιστικού), συγκοινωνιών - οδο¬ 
ποιίας κατασκευών, αστικών περιοχών. 

Επιχειρησιακή Έρευνα 

Εισαγωγή στην επιχειρησιακή έρευνα, ιστορικό, γενική με¬ 
θοδολογία. Η επιχειρησιακή έρευνα εφαρμοζόμενη στην επι¬ 
στημονική περιοχή του Πολιτικού Μηχανικού, θεωρία γραφη¬ 
μάτων, δικτυωτός προγραμματισμός. Μαθηματικός προγραμ¬ 
ματισμός: Γραμμικός προγραμματισμός, εφαρμογή σε προ¬ 
βλήματα παραγωγής, εγκατάστασης, μεταφοράς, δυϊκά προ¬ 
βλήματα. Μη γραμμικός προγραμματισμός. Δυναμικός προ¬ 
γραμματισμός. θεωρία αναμονής, θεωρία αποθεμάτων, θε¬ 
ωρία παιγνίων. 

Μελέτη και Διαχείριση Οδικών Έργων και Συγκοινωνιακής 
Υποδομής 

Αρχές χάραξης οδών στον τρισδιάστατο χώρο. Σύγχρονες 
μέθοδοι εκτέλεσης χωματουργικών εργασιών. Οδοστρώ¬ 
ματα: Υλικά, μηχανήματα, μέθοδοι κατασκευής. Μέθοδοι 
αξιολόγησης οδών και οδικών έργων. Συντήρηση και βελτί¬ 
ωση οδικών έργων. Διαχείριση συγκοινωνιακών δικτύων Οικο¬ 
νομική και περιβαλλοντική διάσταση των συγκοινωνιακών έρ¬ 
γων. 

Συστήματα και Οργάνωση Μεταφορών 

Επίπεδα οργάνωσης και βασικά χαρακτηριστικά των συστη¬ 
μάτων μεταφορών. Οργάνωση του συστήματος μεταφορών 
(επιβατικών και εμπορευμάτων) σε διεθνείς, ευρωπαϊκό, 
εθνικό και τοπικό επίπεδο. Η πολιτική των αεροπορικών με¬ 
ταφορών σε διεθνές και εθνικό επίπεδο. Βασικά λειτουργικά 
χαρακτηριστικά και στοιχεία οργάνωσης του συστήματος αε¬ 
ροπορικών μεταφορών: Οχήματα, τερματικοί σταθμοί, οργά¬ 
νωση αεροπορικών επιχειρήσεων, εξέλιξη και προοπτικές 
των αεροπορικών επιχειρήσεων στην Ελλάδα. Η πολιτική των 
θαλασσίων μεταφορών σε διεθνές και εθνικό επίπεδο. Βα¬ 
σικά λειτουργικά χαρακτηριστικά και στοχεία οργάνωσης του 
συστήματος θαλασσίων μεταφορών: Οχήματα, τερματικοί 
σταθμοί (λιμένες), οργάνωση επιχειρήσεων θαλασσίων μετα¬ 
φορών, η ελληνική εμπορική ναυτιλία. 

Συγκοινωνιακή Πολιτική και Σχεδιασμός σε Αστικές και Υπε¬ 
ραστικές Περιοχές 

Έννοια και περιεχόμενα της συγκοινωνιακής πολιτικής: Ο 
ανταγωνισμός στις μεταφορές, όροι, προϋποθέσεις, ευρω¬ 
παϊκή πολιτική, οι όροι εισόδου στο επάγγελμα του μεταφο- 
ρέως, τιμολόγηση και τιμολογιακή πολιτική στις μεταφορές. 
Έννοια και περιεχόμενα του σχεδιασμού μεταφορών. Ασφά¬ 
λεια των μεταφορών. Επίπεδα εξυπηρέτησης στις συμβατι¬ 
κές συγκοινωνίες. Παραδείγματα και αξιολόγηση συγκεκρι¬ 
μένων μελετών και εφαρμογών σχεδιασμού των μεταφορών 
σε αστικές και υπεραστικές μεταφορές. 

Βιομηχανική Ψυχολογία 

Εισαγωγή, βασικές έννοιες, αποστολή της βιομηχανικής 
ψυχολογίας. Η ανθρώπινη συμπεριφορά: Ατομικές διαφορές 
στη συμπεριφορά, το άτομο μέσα στην ομάδα, δυναμική της 
ομάδας. Οργάνωση των επιχειρήσεων. Μορφές οργάνωσης 

από την άποψη της ψυχολογίας. Ηγεσία και διεύθυνση: Εκ¬ 
παίδευση, αξιολόγηση, και τοποθέτηση του προσωπικού, το 
περιβάλλον της εργασίας και η επίδρασή του στη συμπερι¬ 
φορά του προσωπικού. Το εργατικό ατύχημα. Ανθρώπινη 
λάθη. Αιτίες ατυχημάτων και παράγοντες που σχετίζονται με 
τα ατυχήματα. Η ψυχολογία του καταναλωτή: Η συμπεριφορά 
του καταναλωτή, μέθοδοι συλλογής πληροφοριών, το ιτιβΓΚβ- 
Ιίπς και η διαφήμιση. 

Προγραμματισμός και Σχεδιασμός της Οργάνωσης - Ανά¬ 
πτυξη του Αστυνομικού και Περιφερειακού Χώρου 

Μεταβολές και «μεταμορφώσεις» στον αστικό και περιφε¬ 
ρειακό χώρο ως προς το επίπεδο οργάνωσης και ανάπτυξης 
των πόλεων. Σύγχρονες αντιλήψεις και εφαρμογές για τη χω¬ 
ροκατανομή, χωροθέτηση και ανάπτυξη των δευτερογενών 
και τριτογενών δραστηριοτήτων σε αστικό και περιφερειακό 
επίπεδο. Μεθοδολογική προσέγγιση για την εκπόνηση σχε¬ 
δίων τοπικής και περιφερειακής οργάνωσης και ανάπτυξης 
του χώρου. Χωροταξική πολιτική και τουριστική ανάπτυξη για 
την προστασία και ανάδειξη παράκτιων και ορεινών περιοχών. 
Συνδυασμένη αντιμετώπιση και μεθοδολογία σχεδίων προ¬ 
στασίας και αποκατάστασης του φυσικού και πολιτιστικού πε¬ 
ριβάλλοντος. Αστικοποίηση και περιφερειακή ανάπτυξη στις 
χώρες του Τρίτου Κόσμου. Η κατάσταση στις πρώην σοσιαλι¬ 
στικές χώρες. Χωροταξική πολιτική και ανάπτυξη στην Ευρω¬ 
παϊκή Ένωση με έμφαση στις μεσογειακές ευρωπαϊκές χώ¬ 
ρες. 

Ειδικά θέματα Πληροφορικής 

Αξιολόγηση αλγορίθμων: Πολυπλοκότητα χρόνου, χώρου, 
σφάλματος. Πολιωνυμικοί, εκθετικοί αλγόριθμοι. Κατηγορίες 
αλγορίθμων Ρ, ΝΡ, ΝΡ, οοππρΙβίΘ, ΝΡ-ίιετό. Δομές δεδομέ¬ 
νων: Γραμμικές δομές (Λίστες και τρόποι επεξεργασίας 
τους). Μη γραμμικές δομές (Δένδρα και τρόποι επεξεργασίας 
τους). Μέθοδοι αναζήτησης πληροφοριών. Ειδικά θέματα 
αριθμητικής ανάλυσης: Αλγόριθμοι για την επίλυση συστημά¬ 
των γραμμικών εξισώσεων διαφόρων μορφών με μεγάλο πλή¬ 
θος μεταβλητών. Αλγόριθμοι για την επίλυση συστημάτων μη 
γραμμικών εξισώσεων, θέματα ακεραίου προγραμματισμού: 
Αλγόριθμοι διακλάδωσης και φραγμού. Αλγοριθμική αντιμε¬ 
τώπιση προβλημάτων για δίκτυα (μέγιστη ροή, ελόγιστη κοπή, 
ΡΕΡΤ κλπ.). Στοιχεία τεχνολογίας υλικού - λογισμικού: Δί¬ 
κτυα, τεχνολογία τους. Αξιολόγηση Η/Υ. Αξιολόγηση και συ¬ 
ντήρηση προγραμμάτων 

4. Η ανάθεση διδασκαλίας των μεταπτυχικών μαθημάτων 
γίνεται σε μέλη ΔΕΠ του ΤΠΜ ή άλλους διδάσκοντες, σύμ¬ 
φωνα με την παρ. 3α του άρθρου 12 του Ν. 2083/1992 μετά 
από αντίστοιχη πρόταση των οικείων Τομέων και απόφαση 
της ΓΣΕΣ του ΤΠΜ. Κάθε μεταπτυχιακό μάθημα είναι δυνατό 
να διδάσκεται από περισσότερο από έναν διδάσκοντες. 

5. Η παρακολούθηση των συστηματικών σπουδών από μέ¬ 
ρους των ΜΦ είναι υποχρεωτική. 

6. Η επίδοση των ΜΦ στις συστηματικές σπουδές ελέγχε¬ 
ται και βαθμολογείται ως εξής: 

α) Στα προπτυχιακά μαθήματα: Ο έλεγχος γίνεται κατά κα¬ 
νόνα με βάση την ισχύουσα πρακτική του προπτυχιακού προ¬ 
γράμματος σπουδών του ΤΠΜ. Η επίδοση του ΜΦ σε κάθε 
μάθημα κρίνεται ως επαρκής εφόσον ο βαθμός του είναι του¬ 
λάχιστον πέντε, στην κλίμακα 1-10. 

β) Στα μεταπτυχιακά μαθήματα: Ο έλεγχος γίνεται με υπο¬ 
χρεωτικές γραπτές εξετάσεις κατά την εξεταστική περίοδο 
που ακολουθεί το εξάμηνο στο οποίο πραγματοποιήθηκε η 
παρακολούθηση κάθε μαθήματος. Η επίδοση του ΜΦ σε 
κάθε μάθημα κρίνεται ως επαρκής εφόσον ο βαθμός του είναι 
τουλάχιστον έξι, στην κλίμακα 1-10. 

γ) Σε περίπτωση αποτυχίας ενός ΜΦ σε αριθμό προπτυχια¬ 
κών ή/και μεταπτυχιακών μαθημάτων ενός εξαμήνου του δί¬ 
νεται μία και μόνον επιπλέον δυνατότητα εξέτασης στα μαθή¬ 
ματα αυτά κατά την επόμενη εξεταστική περίοδο, δηλαδή του 
Ιουνίου για το χειμερινό εξάμηνο και του Σεπτεμβρίου για το 
θερινό. 

7. Σχετικά με τα ακαδημαϊκά εξάμηνα των μεταπτυχιακών 
μαθημάτων ισχύουν τα εξής: 

α) Το χειμερινό εξάμηνο αρχίζει στο πρώτο δεκαπενθήμερο 
του Οκτωβρίου και τελειώνει στο δεύτερο δεκαπενθήμερο 


του Ιανουάριου, ενώ το θερινό εξάμηνο αρχίζει στο δεύτερο 
δεκα^'” °ήμερο του Φεβρουάριου και τελειώνει στο πρώτο 
δεκαπενθήμερο του Ιουνίου. 

β) Οι εξεταστικές περίοδοι για τα μεταπτυχιακά μαθήματα 
είναι τρεις: Οι εξετάσεις διενεργούνται κατά το πρώτο δεκα¬ 
πενθήμερο του Φεβρουάριου, το δεύτερο δεκαπενθήμερο 
του Ιου-ίου και το πρώτο δεκαπενθήμερο του Σεπτεμβρίου. 
Σύμφωνα με τα οριζόμενα στις παρ. 6β και 6γ του παρόντος 
άρθρου, η περίοδος του Σεπτεμβρίου αποτελεί επαναληπτική 
εξεταστική περίοδο μόνο για τα μαθήματα που διδάχθηκαν 
κατά τη διάρκεια του θερινού εξαμήνου. 

8. Στο χρονικό διάστημα Ιουλίου - Σεπτεμβρίου δεν διακό¬ 
πτεται η λειτουργία του ΠΜΣ, παρά μόνο σε ότι αφορά τη δι¬ 
δασκαλία και εξέταση των μεταπτυχιακών μαθημάτων. Έτσι, 
κατά την περίοδο αυτή μπορεί μα πραγματοποιηθεί οποιαδή¬ 
ποτε δραστηριότητα των ΜΦ ή ΥΔ που έχει σχέση με την 
ερευνητική τους εργασία. 

9. Ένας ΜΦ θεωρείται ότι έχει περατώσει επιτυχώς τη 
φάση των συστηματικών του σπουδών εφόσον έχει ολοκλη¬ 
ρώσει με επιτυχία - και σύμφωνα με τα δεδομένα της παρ. 6 
του παρόντος άρθρου - το απαιτούμενο σύνολο μαθημάτων, 
προπτυχιακών και μεταπτυχιακών, όπως αυτό ορίζεται στο 
άρθρο 5 παρ. 6. 

10. Στην περίπτωση κατά την οποία ένας ΜΦ διακόψει το 
ΠΜΣ, μετά όμως από επιτυχή ολοκλήρωση των συστηματικών 
σπουδών, μπορεί να λάβει, μετά από αίτησή του, βεβαίωση 
παρακολούθησης, που του χορηγείται από τη Γραμματεία του 
ΤΠΜ. Στη βεβαίωση αυτή εμφαίνεται η επίδοση του ΜΦ στα 
μαθήματα τα οποία παρακολούθησε με επιτυχία. Η εν λόγω 
βεβαίωση δεν αποτελεί με κανέναν τρόπο Μεταπτυχιακό Δί¬ 
πλωμα Ειδίκευσης ούτε ισοδυναμεί με το Δίπλωμα Πολιτικού 
Μηχανικού, που απονέμει το ΤΠΜ, και κατά συνέπεια ο κάτο¬ 
χός της δεν αποκτά κανέναν πρόσθετο τίτλο. 

11. Εφόσον ΜΦ έχει περατώσει με επιτυχία τις συστηματι¬ 
κές σπουδές και αποκτήσει την ιδιότητα του ΥΔ, μπορεί να 
αρχίσει αμέσως την εκπόνηση της ερευνητικής του εργασίας, 
όπως ορίζεται και στο άρθρο 5 παρ. 7. Η ερευνητική δραστη¬ 
ριότητα του ΥΔ ελέγχεται από την αντίστοιχη ΤΣΕ. Στο τέλος 
κάθε εξαμήνου ο ΥΔ υποβάλλει στην ΤΣΕ έκθεση δραστηριο¬ 
τήτων του. Η ΤΣΕ υποχρεούται να υποβάλει στη ΣΕ του ΠΜΣ 
του ΤΠΜ ετήσια έκθεση προόδου για κάθε ΜΦ. 

12. Εφόσον η ΣΕ, μετά από αντίστοιχη έκθεση προόδου 
της ΤΣΕ, διαπιστώνει αδικαιολόγητη διακοπή της ερευνητι¬ 
κής δραστηριότητας ενός ΥΔ για ένα ολόκληρο ακαδημαϊκό 
έτος, διακόπτει την παρακολούθηση του ΠΜΣ από τον υπόψη 
ΥΔ, ο οποίος χάνει οριστικά και την ιδιότητα αυτή. 

13. Όταν η ΤΣΕ κρίνει ότι η ερευνητική εργασία του ΥΔ 
έχει ολοκληρωθεί, και πάντως μέσα στα χρονικά όριο που τί¬ 
θενται στο άρθρο 5 παρ. 7, δίνει τη συγκατάθεσή της ν’ αρχί¬ 
σει η συγγραφή της διδακτορικής διατριβής. Ακολουθεί η τε¬ 
λική αξολόγηση και κρίηση της διατριβής, σύμφωνα με τα 
προβλεπόμενα στην παρ. 5 του άρθροπυ 12 του Ν. 2083/ 
1992. Σημειώνεται εδώ ότι μόνο η Επταμελής Εξεταστική 
Επιτροπή (ΕΕΕ) μπορεί να διακόψει τη διαδικασία αξιολόγη¬ 
σης και να υποδείξει στον ΥΔ να συμπληρώσει ή/και να βελτι¬ 
ώσει τη διατριβή του. Κατά το εύλογο χρονικό διάστημα, που 
μεσολαβεί μέχρι τη συνέχιση της διαδικασίας αξιολόγησης, 
την ευθύνη παρακολούθησης του ΥΔ αναλαμβάνει και πάλι η 
ΤΣΕ. 

14. Η σύγκληση της ΕΕΕ γίνεται με ευθύνη του επιβλέπο- 
ντα. Μετά την έγκριση της διδακτορικής διατριβής ο επιβλέ- 
πων διαβιβάζει στη ΓΣΕΣ το πρακτικό της δημόσιας παρου¬ 
σίασης, εξέτασης, αξιολόγησης και βαθμολόγησης της διδα¬ 
κτορικής διατριβής του ΥΔ, υπογεγραμμένο από όλα τα μέλη 
της ΕΕΕ. Η αναγόρευση του ΥΔ σε Διδάκτορα του Τμήματος 
Πολιτικών Μηχανικών γίνεται από τη ΓΣΕΣ σε ανοικτή συνε¬ 
δρίαση, στην οποία παρίσταται και ο Πρύτανης ή ένας από 
τους Αντιπρυτάνεις του ΑΠΘ. 

Αρθρο 7 

Εισαγωγή Μεταπτυχιακών Φοιτητών - 
Πρόσθετη Απασχόληση και Δραστηριότητες 

1. Ο αριθμός των ανά έτος εισακτέων ΜΦ στο ΠΜΣ του 
ΤΠΜ δεν μπορεί να υπερβαίνει το 15% του αριθμού των εισα¬ 
κτέων προπτυχιακών φοιτητών στο Τμήμα κατά το ίδιο ακα- 

δημαϊκό έτος. Με τον περιορισμό αυτό ο αριθμός των εκσα- 
κτέων ΜΦ αλλά και η κατανομή των θέσεων τους στους τέσ¬ 
σερις Τομείς του Τμήματος θα ορίζεται από τη ΓΣΕΣ κατ’ 
έτος και σύμφωνα με τις ανάγκες αλλά και την ορθολογική 
λειτουργία του ΠΜΣ. 

2. Υπέρβαση του όριου της προηγούμενης παραγράφου, 
αλλά πάντως όχι μεγαλύτερη του 30% του παραπάνω αριθ¬ 
μού, είναι δυνατή μετά από σχετική απόφαση της ΓΣΕΣ, υπό 
την προϋπόθεση ότι το επιπλέον κόστος λειτουργίας του 
ΠΜΣ για τους υπεράριθμους ΜΦ θα καλυφθεί από εξωπανε- 
πιστημιακούς φορείς χρηματοδότησης. Διευκρινίζεται ότι ο 
φορέας χρηματοδότησης, εκτός από την πρόταση του ερευ¬ 
νητικού θέματος για το οποίο έχει γνώμη, δεν μπορεί να έχει 
καμία άλλη άμεση ή έμμεση επιρροή στην οργάνωση και λει¬ 
τουργία του ΠΜΣ. 

3. Κάθε θέση ΜΦ αντιστοιχεί αμφιμονοσήμαντα σε θέμα 
διδακτορικής διατριβής που προτείνεται από μέλος ή μέλη 
ΔΕΠ του ΤΠΜ. Η διαδικασία ίδρυσης θέσης ΜΦ εκκινεί από 
το ενδιαφερόμενο μέλος ή μέλη ΔΕΠ με σχετική έκθεση που 
υποβάλλεται στον οικείο Τομέα του ΤΠΜ. Ο οικείος Τομέας 
γνωμοδοτεί κατ’ αρχήν για τη σκοπιμότητα αλλά και τη δυνα¬ 
τότητα ίδρυσης της νέας θέσης και διαβιβάζει τα σχετικά έγ¬ 
γραφα στη ΣΕ. Ο μέγιστος αριθμός θέσεων που μπορεί να ζη¬ 
τήσει ο κάθε Τομέας δεν μπορεί να υπερβαίνει το ήμισυ του 
μεγίστου αριθμού εισακτέων που ορίζεται στην παρ. 1 του πα¬ 
ρόντος άρθρου. Η τελική απόφαση για την έγκριση ή όχι της 
υπόψη θέσης λαμβάνεται από τη ΓΣΕΣ, μετά από σχετική ει¬ 
σήγηση της ΣΕ. 

4. Ολες οι νέες θέσεις ΜΦ προκηρύσσονται στη διάρκεια 
του πρώτου δεκαπενθημέρου του Απριλίου κάθε έτους. Υπο¬ 
ψηφιότητες για τις νέες θέσεις ΜΦ είναι δυνατό να υποβλη¬ 
θούν σε διάστημα είκοσι ημερών από την αντίστοιχη προκή¬ 
ρυξη. 

5. Η επιλογή των εισακτέων ΜΦ στο ΠΜΣ από το σύνολο 
των υποψηφίων γίνεται από επιτροπή μελών ΔΕΠ του ΤΠΜ 
που συγκροτείται με απόφαση της ΓΣΕΣ. Η επιτροπή αυτή 
λαμβάνει υπόψη της τα κριτήρια που ορίζονται στην παρ. 7 
του παρόντος άρθρου και υποβάλλει πίνακα επιτυγχόντων 
στη ΓΣΕΣ, μέσα σε διάστημα είκοσι ημερών από την ημερο¬ 
μηνία λήξης της προθεσμίας υποβολής υποψηφιοτήτων. Η 
ΓΣΕΣ επικυρώνει τον πίνακα επιτυχόντων και τον ανακοινώνει 
ως τις 30 Ιουνίου. Οι εγγραφές των εισαχθέντων στο ΠΜΣ γί¬ 
νονται κατά το πρώτο δεκαπενθήμερο του Σεπτεμβρίου. 

6 Μέσα σε αποκλειστική προθεσμία δεκαπέντε ημερών 
από την εγγραφή κάθε ΜΦ στο ΠΜΣ, και πάντως όχι αργό¬ 
τερα της 30ης Σεπτεμβρίου, συγκροτείται με απόφαση της 
ΓΣΕΣ η αρμόδια ΤΣΕ, που έχει την ευθύνη παρακολούθησης 
των μεταπτυχιακών σπουδών του ΜΦ. Στην ΤΣΕ περιλαμβά¬ 
νεται με την ιδιότητα του επιβλέποντα το μέλος ΔΕΠ που είχε 
εκκινήσει τη διαδικασία προκήρυξης της θέσης του ΜΦ. Τα 
δύο άλλα μέλη της ΤΣΕ πρέπει να δραστηριοποιούνται σε 
συγγενή γνωστικά αντικείμενα. Για τη νόμιμη συγκρότηση της 
ΤΣΕ απαιτούνται οι προϋποθέσεις του άρθρου 12 παρ. 5α του 
Ν. 2083/1992. Αμέσως μετά τη συγκρότησή της η ΤΣΕ ορίζει 
και τυπικά το θέμα της διδακτορικής διατριβής, για το οποίο 
ζητήθηκε και η θέση ΜΦ, σύμφωνα με την παρ. 3 του παρό¬ 
ντος άρθρου. 

7. Η αξιολόγηση και τελική επιλογή των υποψηφίων ΜΦ για 
εισαγωγή στο ΠΜΣ του ΤΠΜ γίνεται - σύμφωνα με τη διαδι¬ 
κασία που περιγράφεται στις παρ. 1 ως 5 του παρόντος άρ¬ 
θρου - αφού συνεκτιμηθούν, ως κριτήρια, τα εξής: 

α) Η συνάφεια του γνωστικού αντικειμένου των προπτυχια¬ 
κών σπουδών με επιστημονική - ερευνητική περιοχή που πε¬ 
ριλαμβάνεται στο ΠΜΣ του ΤΠΜ. 
β) Ο βαθμός του διπλώματος ή πτυχίου, 
γ) Η επίδοση σε επιλεγμένα προπτυχιακά μαθήματα, συ¬ 
ναφή με το ΠΜΣ του ΤΠΜ. 

δ) Το επίπεδο γνώσης μιας τουλάχιστον ξένης γλώσσας, 
ο) Τα βιογραφικά στοιχεία του υποψηφίου, από τα οποία 
συνεκτιμώνται η επαγγελματική και ερευνητική του δραστη¬ 
ριότητα. 

στ) Δύο συστατικές επιστολές. 

ζ) Η αξιολόγηση του υποψήφιου ΜΦ από το μέλος ΔΕΠ που 
είχε ξεκινήσει την προκήρυξη της υπόψη θέσης. 

η) Η γενική εικόνα του υποψήφιου στην προφορική συνέ¬ 
ντευξη που παραχωρεί στην αρμόδια επιτροπή μελών ΔΕΠ 


του ΤΠΜ, που ορίζεται από τη ΓΣΕΣ για την επιλογή των εισα¬ 
κτέων στο ΠΜΣ. Στη συνέντευξη αυτή παρευρίσκεται και 
υποβάλλει ερωτήσεις το ενδιαφερόμενο για την υπόψη θέση 
μέλος ΔΕΠ. 

Τα κριτήρια (ζ) και (η) έχουν ιδιαίτερη βαρύτητα για την επι¬ 
λογή του κατάλληλου για κάθε θέση υποψήφιου ΜΦ. 

8. Σε οποιαδήποτε φάση του ΠΜΣ είναι δυνατόν να ανατε¬ 
θεί επικουρικό διδακτορικό έργο σε ΥΔ, εφόσον ο ίδιος το 
επιθυμεί. Σειρά προτεραιότητας για το έργο αυτό έχει το αρ¬ 
μόδιο Εργαστήριο, ο Τομέας και τέλος το ΤΠΜ. Η εν λόγω 
απασχόληση του ΜΦ ή ΥΔ, η οποία μπορεί να είναι και αμοι- 
βόμενη, δεν μπορεί να υπερβαίνει τις σαράντα ώρες εργασίας 
ανά εξάμηνο. 

9. Επιπλέον, είναι δυνατή η αμοιβόμενη συμμετοχή του ΜΦ 
ή ΥΔ σε εκτελούμενα σε Ανώτατα Εκπαιδευτικά Ιδρύματα 
ερευνητικά προγράμματα, εφόσον ο ίδιος το επιθυμεί. 

10. Για ΥΔ, οι οποίοι βρίσκονται στη φάση της εκπόνησης 
της ερευνητικής τους εργασίας, υπάρχει η δυνατότητα, εφό¬ 
σον το επιθυμούν και έχουν επιλεγεί σύμφωνα με τις ισχύου- 
σες διαδικασίες, να μετακινηθούν στο πλαίσιο Διαπανεπιστη- 
μιακών Προγραμμάτων Συνεργασίας προς άλλα τμήματα ή 
σχολές συνεργαζόμενων πανεπιστημίων άλλων χωρών της 
Ευρωπαϊκής Κοινότητας ή χωρών των ΕΡΤΑ. Για τη μετακί¬ 
νηση αυτή απαιτείται η σύμφωνη γνώμη της ΤΣΕ, αντίστοιχη 
απόφαση της ΓΣΕΣ του ΤΠΜ και έγκριση του Πρύτανη του 
ΑΠΘ. Η συνολική διάρκεια παραμονής του ΥΔ στο ίδρυμα του 
εξωτερικού δεν μπορεί να υπερβεί τα δύο εξάμηνα και προ- 
σμετράται στη χρονική διάρκεια του ΠΜΣ, όπως ορίζεται στο 
άρθρο 5 παρ. 1. 

Άρθρο 8 

Προσωπικό - Όργανα 

1 Στο ΠΜΣ θα απασχοληθεί το σύνολο των μελών ΔΕΠ του 
ΤΠΜ, που σήμερα περιλαμβάνει 23 καθηγητές, 14 αναπλη¬ 
ρωτές καθηγητές, 26 επίκουρους καθηγητές και 22 λέκτο¬ 
ρες. Στο ΤΠΜ εργάζονται επίσης 1 επιμελητής, 25 βοηθοί, 6 
επιστημονικοί συνεργάτες, 1 μέλος ΕΕΠ, 3 συμβασιούχοι αο¬ 
ρίστου χρόνου, 5 ΕΜΥ, 48 μέλη ΕΔΤΠ και 6 διοικητικοί υπάλ¬ 
ληλοι. Εκτιμάται ότι, με το υπάρχον ΔΕΠ του Τμήματος και 
ακόμη με σταδιακή ενίσχυσή του με νέα μέλη, που θα κλη¬ 
θούν να καλύψουν κενά σε νέα γνωστικά αντικείμενα, το ΠΜΣ 
θα λειτουργήσει απρόσκοπτα. 

2. Όργανα του ΠΜΣ στο ΤΠΜ είναι η ΓΣΕΣ και η ΣΕ. Οι αρ¬ 
μοδιότητες των οργάνων αυτών αναφέρονται στις παρ 1 γ και 
1 δ του άρθρου 12 του Ν. 2083/1992. Ειδικά για τη ΣΕ ορίζε¬ 
ται επιπλέον ότι είναι εννεαμελής, αποτελούμενη από τον 
Πρόεδρο του Τμήματος και από δύο μέλη ΔΕΠ από καθέναν 
από τους τέσσερις Τομείς του Τμήματος. Η θητεία της ΣΕ εί¬ 
ναι διετής. Η εργασία της ΣΕ υποστηρίζεται από τη Γραμμα¬ 
τεία του Τμήματος, η οποία τηρεί το αρχείο των ΜΦ. 

Άρθρο 9 

Υλικοτεχνική Υποδομή 

1. Το ΤΠΜ στεγάζεται στο ισόγειο και σε πέντε ορόφους 
του κτιρίου Α της Πολυτεχνικής Σχολής του ΑΠΘ, στο ανεξάρ¬ 
τητο κτίριο του Εργαστηρίου Υδραυλικής και Υδραυλικών Έρ¬ 
γων, ενώ εργαστήριά του στεγάζονται επίσης και στο υπόγειο 
του κτιρίου των αιθουσών διδασκαλίας του Τμήματος (πτέ¬ 
ρυγα Πολιτικών Μηχανικών), καθώς και στο κτίριο Β. Η συνο¬ 
λική έκταση των χώρων του Τμήματος είναι περίπου 7.000 
μ2, από τα οποία 4.000 μ2 καταλαμβάνονται από εργαστηρια¬ 
κούς χώρους. 

2. Στο ΤΠΜ λειτουργούν δεκατέσσερα νομοθετημένα ερ¬ 
γαστήρια, κατανεμημένα στους τέσσερις Τομείς, ενώ έχει 
προγραμματισθεί η ίδρυση ακόμα τεσσάρων εργαστηρίων. Τα 
εργαστήρια διαθέτους αξιόλογο εξοπλισμό, ο οποίος βελτιώ¬ 
νεται και εμπλουτίζεται συνεχώς, με κύρια πηγή χρηματοδό¬ 
τησης τα εκπονούμενα στο Τμήμα εθνικά και κοινοτικά ερευ¬ 
νητικά προγράμματα. Στο προσεχές μέλλον αναμένεται επί¬ 
σης η επέκταση του Τμήματος σε νέες εγκαταστάσεις, που 
προβλέπονται στο σχέδιο επέκτασης της Πολυτεχνικής Σχο¬ 
λής του ΑΠΘ. Εκτιμάται ότι η υπάρχουσα υλικοτεχνική υπο¬ 
δομή επιτρέπει τη λειτουργία ΠΜΣ. 

Αρθρο 10 


Διάρκεια Λειτουργίας 

1. Η χρονική διάρκεια λειτουργίας του ΠΜΣ, με τη δομή και 
το σχήμα που περιγράφεται στα προηγούμενα άρθρα, ορίζε¬ 
ται σε τρία χράνια. Συνεπώς, το ΠΜΣ θα ισχύσει για τα ακαδη¬ 
μαϊκά έτη 1994-95 ως 1996-97. Στη διάρκεια του τελευ¬ 
ταίου ακαδημαϊκού έτους (1996-97) το ΠΜΣ μπορεί να ανα¬ 
θεωρηθεί με βάση τα δεδομένα που θα ισχύσουν τότε και την 
εμπειρία που θα έχει αποκτηθεί από την εφαρμογή του. 


Αρθρο 11 


Κόστος Λειτουργίας 


1. Το λειτουργικό κόστος του ΠΜΣ αναλύεται στην οργά¬ 
νωση των νέων μεταπτυχιακών μαθημάτων, στον εκσυγχρονι¬ 
σμό και εμπλουτισμό της βιβλιοθήκης του Τμήματος, στα λει¬ 
τουργικά έξοδα και τον περαιτέρω εξοπλισμό των εργαστη¬ 
ρίων, στα λειτουργικά έξοδα των Η/Υ και την αγορά λογισμι¬ 
κού, στις διαρρυθμίσεις και τον εξοπλισμό των χώρων εργα¬ 
σίας των ΜΦ. Εκτιμάται ότι κατά τα πρώτα έτη λειτουργίας 
του ΠΜΣ θα απαιτηθούν σε ετήσια βάση 60 εκατομ. δρχ. που 
αναλύονται ως εξής: 

α) Οργάνωση και διεξαγωγή των μαθημά¬ 
των 8.000.000 


β) Εκσυγχρονισμός και εμπλουτισμός της 
βιβλιοθήκης 

γ) Λειτουργικά έξοδα των Η/Υ και αγορά 
λογισμικού 

δ) Διαρρυθμίσεις και εξοπλισμός των χώ¬ 
ρων εργασίας 

ε) Λειτουργικά έξοδα και εξοπλισμός των 
εργαστηρίων 

2. Το παραπάνω ετήσιο κόστος λειτουργίας του ΠΜΣ στο 
ΤΠΜ θα καλυφθεί από εθνικούς και κοινοτικούς πόρους μέσα 
από το πλέγμα των τρεχουσών δραστηριοτήτων του. Επι¬ 
πλέον, η καλύτερη οργάνωση των μεταπτυχιακών σπουδών 
αναμένεται να συντελέσει στην προσέλκυση πρόσθετων πό¬ 
ρων από εθνικούς και κοινοτικούς φορείς. 


8 . 000.000 
12 . 000.000 
12 . 000.000 
20 . 000.000 


Άρθρο 12 

Μεταβατικές Διατάξεις 

1. Με την έναρξη ισχύος της παρούσας απόφασης οι ερευ¬ 
νητές που εκπονούν ήδη διδακτορική διατριβή στο ΤΠΜ, των 
οποίων το θέμα της διατριβής έχει ορισθεί πριν από την 1 η Ια¬ 
νουάριου 1994, απαλλάσσονται από τις υποχρεώσεις που 
συνδέονται με ουστηματικές σπουδές και αποκτούν αυτό¬ 
ματα την ιδιότητα του ΥΔ. 

2. Οι ερευνητές που εκπονούν ήδη διδακτορική διατριβή 
στο ΤΠΜ και των οποίων το θέμα ορίσθηκε μετά την 1η Ια¬ 
νουάριου 1994 αποκτούν με την έναρξη ισχύος της παρούσας 
απόφασης την ιδιότητα του ΜΦ και υπέχουν υποχρέωση πα¬ 
ρακολούθησης δύο μεταπτυχιακών μαθημάτων, ανεξαρτήτως 
της κατηγορίας τους. 

3. Για οποιοδήποίε πρόβλημα προκύψει, το οποίο σχετίζε¬ 
ται με τις παραπάνω κατηγορίες υποψηφίων διδακτόρων και 
δεν καλύπτεται από τα άρθρα της παρούσας απόφασης, αρ¬ 
μόδια να αποφασίσει είναι η ΓΣΕΣ. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 21 Απριλίου 1994 

Ο ΥΠΟΥΡΓΟΣ 

ΔΗΜΗΤΡΙΟΣ ΦΑΤΟΥΡΟΣ 


-♦- 

Αριθ. Ε.Κ. 177 (2) 

Αλλαγή θεματοφύλακα των Αμοιβαίων Κεφαλαίων της 
«ΑΣΠΙΣ ΑΕΔΑΚ» (Συνεδρίαση Δ.Σ. 7η/5.4.1994). 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
Αφού έλαβε υπόψη: 

1. Το άρθρο 31 του Ν. 1969/1991 «Περί Εταιρειών Επεν¬ 


δύσεων Χαρτοφυλακίου και Αμοιβαίων Κεφαλαίων», όπως 
τροποποιήθηκε και ισχύει με το Π.Δ. 433/1993. 

2. ' από 31.3.94 αίτηση της «ΑΣΠΙΣ ΑΕΔΑΚ». 

3. Την από 21.3.94 αίτηση της «ΑΣΠΙΣ ΣΤΕΓΑΣΤΙΚΗ ΤΡΑ¬ 
ΠΕΖΑ Α.Ε ». 

4. Την εισήγηση της Αντ. Τζαρτζάνου, αποφασίζει ομό¬ 
φωνα: 

1. Εγκρίνει το διορισμό της «ΑΣΠΙΣ ΣΤΕΓΑΣΤΙΚΗ ΤΡΑ¬ 
ΠΕΖΑ Α Ε.» ως νέου θεματοφύλακα των Αμοιβαίων Κεφα¬ 
λαίων της «ΑΣΠΙΣ ΠΡΟΝΟΙΑ ΑΜΟΙΒΑΙΟ ΚΕΦΑΛΑΙΟ ΕΙΣΟ¬ 
ΔΗΜΑΤΟΣ ΚΑΙ ΥΠΕΡΑΞΙΑΣ» που διαχειρίζεται η «ΑΣΠΙΣ ΑΕ¬ 
ΔΑΚ» σε αντικατάσταση του παραιτηθέντος θεματοφύλακα 
«ΟΙΤΙΒΑΝΚ Ν.Α.». 

Η παρούσα να δημοσιευθεί στην Εφημερίδα της Κυβερνή- 
σεως. 


Ο Πρόεδρος 

ΚΩΝΣΤΑΝΤΙΝΟΣ ΓΕΩΡΓΟΥΤΣΑΚΟΣ 
-♦- 

Αριθ. 3995 (3) 

Σύσταση - συγκρότηση τριμελούς επιτροπής του άρθρου 25 
του Ν. 2190/94 στο Χρημ/ριο Αξιών Αθηνών. 

Ο ΠΡΟΕΔΡΟΣ Δ.Σ. ΤΟΥ ΧΡΗΜΑΤΙΣΤΗΡΙΟΥ 

Έχοντας υπόψη: 

Τις διατάξεις του άρθρου 25 παρ. 3 του Ν. 2190/94, απο¬ 
φασίζουμε: 

Συνιστούμε τριμελή επιτροπή για την επανεκτίμηση των 
αναγκών του Χρημ/ρίου Αξιών Αθηνών, όπως είχαν προσδιο¬ 
ριστεί σύμφωνα με τη διάταξη του άρθρου 44 παρ. 3 του Ν. 

1882/90 σε συνδυασμό με τις σημερινές ανάγκες, ως εξής: 

1) Από δύο μονίμους υπαλλήλους του Χρημ/ρίου Αξιών 
Αθηνών. 

2) Από έναν εκπρόσωπο του οικείου δευτεροβαθμίου συν¬ 
δικαλιστικού οργάνου ή του πρωτοβάθμιου εάν δεν υπάρχει 
δευτεροβάθμιο. 

Η επιτροπή περατώνει το έργο της επανεκτίμησης μέσα σε 
τριάντα (30) ημέρες από την συγκρότησή της και υποβάλλει 
την εισήγησή της στον Υπουργό Εθνικής Οικονομίας. 

Από την απόφαση αυτή δεν προκαλείται δαπάνη σε βάρος 
του τακτικού προϋπολογισμού του Χρημ/ρίου Αξιών Αθη¬ 
νών. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 27 Απριλίου 1994 
Ο Πρόεδρος 

ΜΑΝΩΛΗΣ ΞΑΝΘΑΚΑΚΗΣ 
-+- 

ΔΙΟΡΘΩΣΕΙΣ ΣΦΑΛΜΑΤΩΝ 

(4) 

Στην απόφαση αριθ. Φ.12.1./Β3/1005/1994 του Υπουρ¬ 
γού Εθνικής Παιδείας και θρησκευμάτων που δημοσιεύθηκε 
στο ΦΕΚ 267/14.4.1994 (τ.Β') και αφορά κοστολόγηση συγ¬ 
γραμμάτων στους φοιτητές Α.Ε.I. επιφέρεταιη πιο κάτω διόρ¬ 
θωση: 

Στη σελίδα 2386 παρελήφθη εκ παραδρομής ο εξής τί¬ 
τλος: 

«ΕΛΛΗΝΙΚΑ ΚΑΙ ΞΕΝΑ ΒΙΒΛΙΑ 
ΕΚΔΟΣΕΙΣ ΙΝΤΕΒΒΟΟΚ5 Π.θ. 

ΤΥΡΟΒΟΛΑΣ ΚΑΙ ΣΙΑ Ο.Ε.» 

(Από το Εθνικό Τυπογραφείο) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





